Държавен вестник, бр. 43, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  43
ята на въпросните организми над естествения 
капацитет в естествената им среда; организмите 
остават собственост на физическо или юриди-
ческо лице през етапа на отглеждане и култи-
виране до прибирането на добива включително.
10. „Допустими за финансиране разходи“ е 
общата сума от всички плащания за одобрените 
на бенефициента дейности. 
11. „Обичайна практика в сектора на аква-
културата“ са дейности, свързани с аквакулту-
рата, които се извършват в съответствие със 
задължителното законодателство, отнасящо се 
до здравеопазването, ветеринарната област и 
околната среда.
12. „Биологична аквакултура“ са дейности­
те, свързани с аквакултура, за производство 
на отглеждани в стопанство водни видове в 
съответствие с метода за биологично произ-
водство по смисъла на член 2 от Регламент 
(ЕО) № 834/2007 на Съвета от 28 юни 2007 г. 
относно биологичното производство и ети-
кетирането на биологични продукти и за 
отмяна на Регламент (ЕИО) № 2092/91(ОВ, 
20.07.2007, L 189).
13. „Схема на Общността по управление 
на околната среда и одитиране“ е доброволен 
ангажимент на организации по смисъла на 
чл. 132, ал.1 и ал. 2, т. 1 от Закона за опазва-
не на околната среда и се прилага по реда на 
чл. 133, 134, 135 и 136 от Закона за опазване 
на околната среда.
14. „Воден обект“ е постоянно или временно 
съсредоточаване на води със съответни грани-
ци, обем и воден режим в земните недра и в 
естествено или изкуствено създадени форми на 
релефа заедно с принадлежащите към тях земи.
15. „Малки водни обекти“ са водни обекти 
с площ до 20 ха извън обхвата на понятието 
„големи язовири“, по смисъла на § 1, т. 9 от 
допълнителните разпоредби на Закона за ри-
барството и аквакултурите.
16. „Допустими премии“ е общата сума от 
всички плащания за одобрените на бенефици-
ента на помощта дейности по проекта.
17. „Премия“ е финансова помощ за про-
пусната полза или претърпяна загуба и/или 
допълнителни разходи, възникнали в резултат 
от прилагането на методи, свързани с опазване 
на водната околна среда, при производството 
на аквакултура.
18. „Проект“ е заявление за кандидатстване, 
придружено от всички изискуеми документи, 
както и съвкупност от ползи за околната среда 
и свързаните с тях дейности, заявени от канди-
дата и допустими за финансиране от ОПРСР. 
19. „Акваекологичен план“ е документ, 
който доказва ползите за околната среда от 
осъществените дейности и средната загуба на 
продукция на база положени усилия за опазване 
на околната среда.
20. „Местообитание на вид“ е районът, оп-
ределен от специфични абиотични и биотични 
фактори, в който този вид се намира постоянно 
или временно в някой от стадиите на своя 
жизнен цикъл. 
21. „Абиотични“ са факторите на неживата 
природа, които оказват влияние върху органи-
змите и техните съобщества, като климатични 
(слънчева радиация, температура, влажност 
и движение на въздуха, валежи, атмосферно 
налягане, газов състав на въздуха), почвено-
грунтови (температура и влажност на почвата, 
минерален състав на почвата), геоморфологични 
и хидроложки фактори (светлина, температура, 
съдържание на соли във водите).
22. „Биотични“ са факторите на природата, 
свързани с жизнената дейност на организмите, 
която оказва влияние върху други органими, 
както и антропогенните фактори, свързани с 
негативното влияние на човека.
23. „Добра производствена практика в ак-
вакултурата“ е практика на производство на 
аквакултури, която се основава на критерии, 
гарантиращи опазването, развитието и ста-
билността на рибния сектор чрез поддържане 
на равновесието във водните екосистеми, при 
отговорна експлоатация на водните биоресурси.
24. „Административни проверки“ са проверки 
съгласно условията и разпоредбите на член 59 
на Регламент на Съвета (ЕО) № 1198/2006 от 
27 юли 2006 г. за Европейския фонд за рибарство 
и член 39, т. 2 на Регламент (ЕO) № 498/2007 
на Комисията от 26 март 2007 г. за определяне 
на подробни правила за прилагането на Регла-
мент на Съвета (ЕO) № 1198/2006 г.
25. „Нередност“ е всяко нарушение на раз-
поредба от законодателството на Общността, 
произтичащо от действие или бездействие на 
икономически оператор, което има или би 
имало ефекта на щета върху общия бюджет на 
Европейския съюз чрез натоварване на общия 
бюджет с неоправдан разход. Икономически 
оператор е всяко физическо или юридическо 
лице, както и другите органи, участващи в 
реализирането на помощта от ЕФР, с изключе-
ние на държавата при изпълнение на нейните 
правомощия на публична власт.
26. „Стопанство от екстензивен тип“ е сто-
панство, в което организмите се отглеждат 
само за сметка на естествена храна.
27. „Стопанство от полуинтензивен тип“ е 
стопанство, в което освен на базата на естест-
вената храна, рибата се отглежда и с известно 
подхранване.
28. „Непълносистемно стопанство“ е сто-
панство, в което се отглежда само посадъчен 
материал или само индивиди за консумация.
29. „Пълносистемно стопанство“ е стопан-
ство, в което се отглежда риба от хайверно 
зърно до достигане на размери на индивидите 
за консумация. 
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание § 54, 
ал. 1 от преходните и заключителните разпо-
редби на Закона за изменение и допълнение 
на Закона за рибарството и аквакултурите (ДВ, 
бр. 36 от 2008 г.).
§ 3. Изпълнението на наредбата се възлага 
на изпълнителния директор на Изпълнителна 
агенция по рибарство и аквакултури и на изпъл-
нителния директор на ДФ „Земеделие“ – Раз-
плащателна агенция.
§ 4. Наредбата влиза в сила от датата на 
обнародването є в „Държавен вестник“.
Министър: М. Найденов